bd266cb420110ebe4b63cd457a723d2d
Λίγα λόγια για την ανατομία του αγκώνα 
ostoun.gr
2021.17

Ο αγκώνας αποτελείται από **3 οστά**: το **βραχιόνιο**, την **ωλένη** και την **κερκίδα** (επόμενη εικόνα). Θεωρείται μια από τις σημαντικότερες αρθρώσεις του ανθρωπίνου σώματος. Με την έκτασή του επιτρέπει στον άνθρωπο να συλλαμβάνει την τροφή. Με την κάμψη του, να τη φέρνει στο στόμα.


Αυτονόητο είναι πως οι τραυματισμοί του αγκώνα πρέπει να αντιμετωπίζονται με πολύ μεγάλη σοβαρότητα. Η κεφαλή της κερκίδας συμμετέχει στην άρθρωση του αγκώνα. Είναι πολύ σημαντική στο να επιτρέπει τις στροφές του πήχη, δηλαδή τον **υπτιασμό** και [**πρηνισμό**](https://www.ostoun.gr/epwdynos-prhnismos/) του αντιβραχίου (μεθεπόμενη εικόνα).


 


![Κάταγμα κεφαλής κερκίδας: πόσο αθώο είναι τελικά;](//i3.wp.com/www.ostoun.gr/wp-content/uploads/2019/02/elbow-bones.jpg) ![](//i0.wp.com/www.ostoun.gr/wp-content/uploads/2019/02/Supination-pronation-1.jpg)


 


Ο ασθενής με κάταγμα κεφαλής κερκίδας πονάει στην περιοχή του αγκώνα. Ο πόνος εντοπίζεται στην **έξω πλευρά**, σχεδόν αμέσως μετά τον τραυματισμό. Δυσκολεύεται να εκτελέσει κινήσεις του αγκώνα, παρά μόνο ένα μικρό εύρος κάμψης και έκτασης. Οι κινήσεις **υπτιασμού-πρηνισμού** είναι **ιδιαίτερα επώδυνες**.       



8015501f3b0e5bae1a8b85373a8fb16a
Συντηρητική αντιμετώπιση 
ostoun.gr
2021.17

Στο αρχικό στάδιο, μπορεί να βοηθήσει **παρακέντηση** στην άρθρωση για **αφαίρεση αιματώματος** και έγχυση **τοπικού αναισθητικού**. Βοηθά στην ανακούφιση από τον πόνο. Με την πρώιμη κινητοποίηση καταπολεμούμε τη δυσκαμψία. Έτσι, επιτυγχάνουμε την πλήρη έκταση του αγκώνα, καθώς και τον πλήρη υπτιασμό. Η **φυσικοθεραπεία** (κινησιοθεραπεία) βοηθάει στις περισσότερες περιπτώσεις.


 


![Κάταγμα κεφαλής κερκίδας: πόσο αθώο είναι τελικά;](//i0.wp.com/www.ostoun.gr/wp-content/uploads/2019/02/RadialHeadClass.jpg)Ταξινόμηση καταγμάτων κεφαλής κερκίδας


 


